runetrust/blame-folketinget-dk huggingface dataset:
Peter Kofod (DF), 2023-10-27:
Tak for det.
Og tak for en rigtig god tale.
Jeg kunne særlig godt lide det afsnit, der handlede om kriminalitet og kriminalitetsudvikling i Sverige, og der vil jeg bare spørge Venstres ordfører, fordi Venstres ordfører var noget mere direkte i det her spørgsmål end den socialdemokratiske ordfører, om det er noget, man internt i regeringen vil tage op.
For når vores ministre møder andre nordiske ministre, kunne det jo godt være, man lige kunne prikke til dem og sige: Har I nu helt styr på det og det?
Man kunne jo godt ventilere nogle danske synspunkter i den retning, og ofte har jeg bare indtryk af, at vi er lidt for flinke, os danskere.
Vi kryber lidt langs panelerne, og det gør vores embedsmænd også, for vi vil så gerne være elsket ude i den store verden, elsket og respekteret.
En gang imellem kunne man jo også godt have lyst til, at der blev sagt nogle lidt hårdere ting.
Så vil Venstre internt i regeringen sige til ministrene – og nu sidder ministeren her jo selv og er fra samme parti
: Tag lige og rank ryggen engang, og sig lige til de der svenskere, at vi er dybt, dybt bekymrede for det, der er i gang i Sverige, og at vi ikke kan have åbne grænser med et land, der ikke kan styre sig selv på den måde?
Det går jo ikke i længden.
Preben Bang Henriksen (V), 2023-10-27:
Men jeg kan garantere, at om nogen er Venstre, men da for den sags skyld også de øvrige regeringspartier, opmærksom på situationen, og det løber os jo koldt ned ad ryggen.
Så det skulle undre mig, om ikke den situation, der er i Sverige for øjeblikket, er genstand for en forhandling, en meget intens forhandling, når ministrene mødes.
Peter Kofod (DF), 2023-10-27:
Tak for det.
Jeg synes, det var en god tale, og der var mange spændende elementer i talen.
Men et af de elementer, jeg savnede, var spørgsmålet om kriminalitet, i forhold til at der i nogle nordiske lande, og jeg behøver måske ikke nævne hvilket, er en enorm stigning i de her år.
Og det bekymrer mig, for jeg synes, det udfordrer den samarbejdsånd, måske også den solidaritet og noget af det, der gør, at vi ligner hinanden i Norden og har gjort det i mange år.
Marianne Bigum (SF), 2023-10-27:
Det er et rigtig godt spørgsmål.
Jeg har jo taget udgangspunkt i redegørelsen for i dag, og der er det ikke nemt.
Jeg vil glæde mig til ordførerens tale, som jeg tænker vil komme ind på hans visioner på området.
Jeg har valgt at have fokus på det grønne som en udfordring, hvor vi kan se, at vi ikke er på vej mod vores visioner.
Men jeg anerkender også den udfordring, som ordføreren rejser.
Det er ikke mit ekspertiseområde, så det kan jeg desværre ikke svare på.
Og det er ikke, fordi jeg ikke vil.
Peter Kofod (DF), 2023-10-27:
Jeg regner med at deltage her i Nordisk Råds møde i næste uge, hvor jeg jo selv på vegne af min gruppe har fremsat et forslag om noget af det her, så det håber jeg da at ordførerens gruppe vil overveje at støtte, når man når dertil.
Marianne Bigum (SF), 2023-10-27:
Jeg vil i hvert fald gerne kigge på det.
Kenneth Fredslund Petersen (DD), 2023-10-27:
Tak for ordet.
Og tak til ministeren for redegørelsen.
Jeg er ikke ordfører på området, men ikke desto mindre vil jeg gøre et forsøg på at komme med lidt fornuftigt her.
Det nordiske samarbejde giver rigtig meget mening og kan skabe basis for et endnu større og stærkere engagement i mange forskellige sammenhænge.
I den forbindelse vil jeg blot komme med en opfordring i forlængelse af følgende: For få dage siden var justitsministeren og integrationsministeren i Berlingske om deres erfaringer og oplevelser med kriminaliteten i Sverige.
Det er blevet nævnt flere gange heroppefra, at der er tale om 30.000 bandemedlemmer mod 1.400 i Danmark; 440.000 asylansøgere de sidste 10 år mod 70.000 i Danmark.
Regeringen har lige præsenteret den fjerde bandepakke, og nu forlyder det, at Sverige vil hente inspiration i dansk udlændingepolitik og bandepakkerne, hvilket der for øvrigt ikke står noget om i redegørelsen.
Der er blevet nævnt grænsehindringer.
Grænsehindringer kan faktisk give mening i situationer som bl.a. ved grænseoverskridende kriminalitet.
Der er 30.000 bandemedlemmer – et vanvittig højt tal – som jeg i hvert fald personligt gerne så ikke begyndte at vandre til Danmark.
Det hele er jo opstået af forskellige tilgange til indvandring fra ellers ret ens lande.
På side 3 i redegørelsen står der, at man efter norsk indstilling har besluttet at nedsætte en arbejdsgruppe til at arbejde med særlig kriminalitet.
Det er absolut relevant; det er et kæmpeproblem.
Men hvad så med også at nedsætte en arbejdsgruppe, der kan analysere situationen med bandekriminelle mellem Sverige og de øvrige nordiske lande og arbejde med de negative konsekvenser af en ureguleret indvandring og parallelsamfund, som specielt Sverige er hårdt ramt af?
Vi skal nok ikke vente og se, hvad der sker, men derimod forsøge at være på forkant.
Det vil være den fornuftige konklusion for alle parter i Norden set ud fra den meget trælse situation, som især Sverige har bragt sig i.
Når alt dette er sagt, vil jeg også gerne fremhæve, at Norden er et meget stærkt fælles ståsted for alle dets borgere i en tid med megen usikkerhed, hvor krise fortsat følger på krise.
I Danmarksdemokraterne støtter vi på dette område regeringens vilje til yderligere at udvikle Norden og arbejde for at nå emissionsmålet.
Tak for ordet.
Carsten Bach (LA), 2023-10-27:
Tak for det, formand.
Lidt ligesom for SVM-regeringens vedkommende, som det seneste år har flyttet sig fra at være et arbejdsfællesskab til at være et værdifællesskab, så har det nordiske samarbejde også udviklet sig over den seneste periode til et langt mere værdibaseret fællesskab – et værdifællesskab med en meget stærk fælles referenceramme i forsvaret af de liberale demokratiske værdier, som også var mit udgangspunkt i talen om det fælles nordiske forsvarssamarbejde lidt tidligere i dag.
Initieret af to nye NATO-medlemskaber, Finland og snart også Sverige, kan samarbejdet for alvor tage fart i de kommende år og udmønte sig i meget konkrete samarbejdsrelationer på forsvarsområdet i en fart og af en konkret karakter, som vi i Liberal Alliance også meget gerne så understreget i det mere civile nordiske samarbejde, der ellers, også i henhold til ministerens redegørelse, godt kan virke noget tørt og teknokratisk.
Derfor har jeg også i den meget lange redegørelse valgt et par helt konkrete nedslagspunkter, som jeg tænker at vi faktisk godt kan gøre lidt bedre.
Først er det vedrørende Øresundsaftalen, hvor jeg gerne vil understrege, at det må være i alles interesse, at vi hurtigst muligt får skabt et fuldt integreret arbejdsmarked i Øresundsregionen.
Så en myndighedsdialog om et eftersyn af aftalen er ikke helt godt nok.
Så er det jo desuden helt evident, at der er et grundlag for erfaringsudveksling, når det kommer til integration af flygtninge og indvandrere.
Med den udvikling, vi særlig ser i forhold til Sverige lige nu – og jo måske i virkeligheden også i Danmark, men heldigvis i en lidt mildere grad – er der helt klart brug for udvikling af ny viden om effektfulde strategier på integrationsområdet.
Men hvor er resultatet af arbejdet?
Det virker ikke sådan helt klart, om det har haft nogen effekt, desværre, og det kunne jeg også godt tænke mig at der politisk blev arbejdet væsentlig mere konkret med.
Med det vil jeg så blot meddele, at Liberal Alliance tager regeringens redegørelse til efterretning.
Marianne Bigum (SF), 2023-10-27:
Mange tak.
Det er jo til det med sproget.
Ordføreren bragte det jo også op, sidste gang vi havde redegørelsen, og så tog jeg en snak med en af de unge nordiske repræsentanter – ordføreren henviste sidste gang til, at det jo var blevet gjort på engelsk – og så spurgte jeg: Jamen er det, fordi I ikke bryder jer om at tale nordisk?
Og det kunne den unge mand afkræfte; de er stærke fortalere for, at vi fortsætter med det nordiske sprog i det nordiske samarbejde.
Peter Kofod (DF), 2023-10-27:
Folketingsgruppen har for nylig besøgt Færøerne, og det har været en meget stor fornøjelse, hvor vi jo har lyttet til mange forskellige stemmer i det færøske samfund.
Nu stillede ordføreren et meget konkret spørgsmål, og jeg kommer nok desværre til kort.
Jeg kunne godt stå her og tale udenom i 41 sekunder endnu, men jeg er normalt ikke ordfører på området, så jeg vil hellere være ærlig og sige: Det er bedre at spørge den sædvanlige ordfører næste gang.
Lotte Rod (RV), 2023-11-03:
Tak for talen.
Jeg tager egentlig bare ordet for at sige, at jeg skal over at forhandle med børne- og undervisningsministeren, så jeg vil bare gerne sige til ordføreren og til resten af Folketinget, at Radikale Venstre også gerne vil støtte lovforslaget.
Nick Zimmermann (DF), 2023-11-03:
Jeg har nu aldrig nogen sinde kaldt danskerne dumme.
Men jeg har kaldt de danske politikere, der har stået herinde og uddelt titusindvis af statsborgerskaber igennem de sidste 40 år, hvilket har gjort, at danskerne hver eneste dag skal leve med konsekvenserne af muslimsk indvandring, dumme.
Og så vil jeg sige, at jeg personligt bliver pinligt berørt, når ordføreren siger, at hun ikke er stolt over at komme fra Danmark.
Så synes jeg egentlig ikke, man fortjener en plads her i salen.
Zenia Stampe (RV), 2023-11-03:
Jeg er generelt meget stolt af mit land.
Det blev jeg en lillebitte smule pinligt berørt over.
Nick Zimmermann (DF), 2023-11-03:
Tak for det.
Jeg står her med et citat af fru Zenia Stampe, hvor der står: »ENGANG VAR JEG STOLT OVER AT KOMME FRA DANMARK.
Det er jeg ikke længere.«
Er ordføreren igen blevet stolt over at komme fra Danmark, eller er det stadig væk noget, ordføreren ikke er særlig stolt over?
Andreas Karlsen (KF), 2023-11-03:
Jeg er hamrende stolt af at være med i et gammelt parti med en stor tradition, der har taget ansvar for Danmarks politiske udvikling.
Jeg synes, det er det mest fantastiske og det bedste parti.
Jeg deler ikke analysen af, at fordi vi har en refleksion over, hvordan vi politisk kan udvikle det, og måske har været for lempelige tidligere, så skal helt over i den anden grøft og sige, at nu skal vi lukke for det hele.
Det bliver jo nærmest også insinueret, at vi nu støtter op om antisemitisme, fordi vi ikke vil stemme nej til den her liste.
Den analyse deler jeg simpelt hen ikke, for dilemmaet er jo åbenlyst.
Vi står her med en liste, hvor der er nogle borgere, der rigtig gerne vil Danmark, og så er der nogle borgere, vi ikke ved om er blevet screenet rigtigt, og derfor bliver vi nødt til at stemme gult.
Men vi kommer ikke til at være et sort-hvidt parti, og det synes jeg da er fantastisk at vi ikke gør.
Kim Edberg Andersen (NB), 2023-11-03:
Det er nemlig nemmere at være Nye Borgerlige, for vi siger det, vi tænker, og så gør vi det, vi siger.
Det har Konservative ikke været kendt for i mange år.
Ordføreren er jo godt skolet i et ungdomsparti, og det er også dejligt at høre, men virkeligheden er bare, at grunden til, at vi siger, at vi bliver nødt til at sige nej, er, at vi har set fejlene hobe sig op år efter år.
Vi laver dem, mens vi lever, og det kan vi også godt leve med.
Så det, Konservative siger til Nye Borgerlige, er, at fordi man er sådan et meget facetteret parti, vil man faktisk hellere have flere antisemitter i gaderne end sikre, at danskerne lever trygge liv.
Andreas Karlsen (KF), 2023-11-03:
Jeg tænker jo, at det er et relevant spørgsmål, og det viser også meget godt, hvad forskellen på De Konservative og Nye Borgerlige er.
For jeg synes ikke, det er så sort-hvidt, som ordføreren giver udtryk for, altså at man enten er imod alle tildelinger af statsborgerskab, eller også er man for dem alle sammen.
Vi har lagt os et sted, hvor vi har været med til at stramme kravene, og vi har været med til, at der skal være fokus på kriminalitetstjek og beskæftigelse.
Vi har fundet ud af, og det er jo bredt erkendt, at det har der ikke været styr på, og så er det klart, at vi ikke kan støtte den liste, der kommer frem.
Kim Edberg Andersen (NB), 2023-11-03:
Tak for det.
Jeg kan forsikre ordføreren for, at det her ikke kommer til at egne sig til sociale medier, for det er kun ordførerens anden tale.
Så vi tager det på et andet niveau.
For vi er alle sammen klar over, at integrations- og udlændingeministeren ikke når at ændre på noget, som han kan fremlægge noget dokumentation for over for Det Konservative Folkeparti i tiden frem mod andenbehandlingen.
Så hvorfor tager man den der lette midtervej?
Hvorfor er Det Konservative Folkeparti blevet et parti, som godt ved, at den ene halvdel af deres vælgere mener én ting, og at den anden halvdel mener en anden ting, og som så har det rigtig, rigtig svært og vælger at stemme gult?
Enten er man vel for at begrænse den der stigende antisemitisme, som ordføreren selv var inde på er kommet på grund af de fejl, der er blevet lavet, eller også er man imod, og så behøver man ikke at stemme gult.
Men det kan selvfølgelig være, at jeg er for nordjysk til at forstå, at man behøver at stemme gult.
Andreas Karlsen (KF), 2023-11-03:
Det vil jeg overhovedet ikke sige.
Jeg synes ikke, vi er naive.
Jeg synes, vi forsøger at føre en politik, hvor vi fører en hård udlændingepolitik og ikke tager imod dem i Danmark, som ikke vil vores land, men vi også rækker hånden ud til dem, der vil vores land.
Så jeg vil ikke sige, at vi har udvist naivitet.
Og det er et spørgsmål, der fint egner sig til nogle sociale medier osv.
Jeg forholder mig til det lovforslag, vi behandler her i dag, og der kan jeg sige, at vi stemmer gult, fordi vi gerne vil nogle af de borgere – der er også nogle borgere, vi ikke vil – men vi kan simpelt hen ikke gennemskue, om processen har været fulgt.
Zenia Stampe (RV), 2023-11-03:
Altså, generelt synes jeg, man skal lade være med at udskamme andre på den måde.
Jeg vil bare sige, at jeg da hører ordførerens ord således, at man mener, at mine vælgere er dumme, for det er jo bl.a. min politik, man gør sig lystig over og håner, og dermed må man jo også kalde mine vælgere dumme.
Der vil jeg så bare være så flabet eller ydmyg at minde hr. Nick Zimmermann om, at hr. Nick Zimmermanns parti og mit parti fik et meget dårligt valg.
Jeg tror ikke, der er nogen af vores partier, der kan påkalde sig retten til at tale på danskernes vegne.
De er i øvrigt meget forskellige, og har mange forskellige holdninger – ingen af dem er dumme.
Mette Thiesen (DF), 2023-11-03:
Tusind tak.
Efter det frygtelige terrorangreb fra Hamas' side på Israel skrev fru Zenia Stampe faktisk på X, det tidligere Twitter, at hun selvfølgelig tog afstand fra antisemitisme og ville gå med i det her fakkeloptog på torsdag, mener jeg det er.
Jeg har al ære og respekt for, at man tager afstand fra det og vil bakke op om jøderne i Danmark; det har jeg stor respekt for.
Jeg kunne bare godt tænke mig at høre fru Zenia Stampe, om man så også fra Radikale Venstres side vil være med til at fjerne mennesker fra det her lovforslag om indfødsrets meddelelse, hvis de åbenlyst billiger terror.
Lars Boje Mathiesen (UFG), 2023-11-03:
Jo, det er fint nok, men nu er det jo fru Mette Thiesens egne ord om de partier, som ikke var villige til at sætte sig ned og havde en samtale med de enkelte, og som ikke gjorde det dengang, altså at det var et udtryk for dovenskab
Det har vi hørt tidligere, og det må jo så pr. definition også betyde, at det hos de partier, som dengang heller ikke satte sig ned og gjorde det arbejde, var et udtryk for dovenskab.
Mette Thiesen (DF), 2023-11-03:
I Dansk Folkeparti har man tidligere haft den holdning, at man, når man var med i en indfødsretsaftale, hvor man satte markante aftryk, så i hvert fald stemte for et enkelt af lovforslagene efterfølgende.
Det er jeg ikke nødvendigvis enig i at man behøver, men det kommer selvfølgelig an på, hvad det er for stramninger der er i et indfødsretsforslag.
Hvis vi f.eks. fik det, som vi ville have det, så ville man jo stemme om hver enkelt.
Så nej, det er jo heller ikke rigtigt, hvad hr. Lars Boje Mathiesen siger, i forhold til at det er flere år.
Så vi er jo også klar til at rydde op, hvis der eventuelt er blevet begået fejl i fortiden.
Lars Boje Mathiesen (UFG), 2023-11-03:
Det var mere i forhold til, at Dansk Folkeparti nu gentagne gange her i Folketingssalen har kaldt det et udtryk for politisk dovenskab hos de andre partier.
For det gjorde DF jo så også fuldstændig blindt igennem en lang række år, indtil de ændrede det i 2017.
Nu har fru Mette Thiesen ikke været med i DF i så lang tid, men mener fru Mette Thiesen, at DF f.eks. dengang i 2016, hvor også partiets nuværende formand var med, var et dovent parti?
Mette Thiesen (DF), 2023-11-03:
Det ved jeg godt at der er nogle der gør.
Jeg kender også nogle af dem, bl.a. nogle, der er flygtet fra Iran, og som så har frasagt sig deres tro, netop fordi de ikke ville underlægge sig islam – så kæmpe respekt til dem.
Og det er jo dem, regeringen bl.a. vil stille rigtig dårligt i forhold til den her koranlov, man er i gang med.
Man kan eventuelt komme her på en arbejdstilladelse.
Men det der med, at folk bare kommer hertil og får asyl og permanent ophold, er jeg imod.
Så hvis vi skal rydde op i Danmark, skal vi virkelig tage hårdt fat, og det vil vi gerne i Dansk Folkeparti.
Mohammad Rona (M), 2023-11-03:
Vi kom som flygtninge i 1991, og jeg tror, jeg gik i 6. klasse i 1996.
Man kan nok godt have et dejligt liv på permanent ophold.
Det kan man godt.
Der er også nogle, der fravælger at få dansk statsborgerskab.
Det er så sådan, det er.
Men debatten i dag handler jo sådan set om, synes jeg i hvert fald, at det her er nogle folk, der har gjort sig fortjent til at få dansk statsborgerskab.
Så ved jeg jo godt, at fru Mette Thiesen helst ikke så, at der var nogen fra de her muslimske lande, der fik det.
Men jeg kan så garantere – og det er ikke breaking news – at der faktisk også er en del fra de muslimske lande, som også gør det godt i dag, og som jeg personligt synes har gjort sig fortjent til at være på lovforslaget.
Lars Boje Mathiesen (UFG), 2023-11-03:
Den bekymring har vi jo hørt fra Konservative siden ændringen i omkring 2010-2011.
Jeg savner handling.
I seneste samling ville man ikke stemme for at udvise kriminelle udlændinge konsekvent efter første dom.
Hvordan synes ordføreren det harmonerer med, at man siger, at der er partier, der har været naive?
Er Konservative så stadig væk naive, når man tillader, at kriminelle udlændinge fortsat kan forblive i Danmark?
Voldtægtsforbrydere kan blive i Danmark, komme ud og fortsætte deres gerninger mod danske kvinder.
Er Konservative så en del af de partier, som er naive?
Mohammad Rona (M), 2023-11-03:
Tak for det, og tak for talen – jeg var ikke helt enig.
Tak for debatten også.
Jeg har jo hørt mange af ordførerens spørgsmål til ordførerens kollegaer her i dag, og så blev jeg bare nysgerrig og vil lige stille et helt simpelt spørgsmål til ordføreren.
Skulle min familie og jeg ikke have haft dansk statsborgerskab?
Zenia Stampe (RV), 2023-11-03:
Jeg tror ikke rigtig, at der var et spørgsmål, men jeg vil så bare gerne bruge anledningen til at sige, at hvis man har fulgt debatten i Folketingssalen i dag, så vil man konstatere, at Danmark ikke kun har et problem med antisemitisme; Danmark har også et problem med islamofobi.
Og jeg synes, det er underligt, at Dansk Folkeparti ikke engang står ved det.
Altså, det, der bliver sagt om alle muslimer og om islam, er jo meget klar tale.
Det er der et ord for, og det er islamofobi.
Det synes jeg da bare man skal bekende sig til.
Og det er altså et problem, som man ikke kun møder på gader og stræder; det er altså også et problem, der nu har fået en central placering i vores folkestyre.
Det må vi jo arbejde med.
Jeg tror altid på samtale, dialog og det at række ud.
Jeg mener bestemt også, at Dansk Folkeparti fortjener at være i Folketinget, men jeg synes, det er ærgerligt, at islamofobi desværre også, ligesom antisemitisme, er blevet så stort et problem i Danmark.
Mette Thiesen (DF), 2023-11-03:
For vi kan godt se, hvad den forfejlede udlændingepolitik, som har været ført i bl.a. Danmark, bl.a. med Radikale Venstre som bannerførere, har gjort af skade på ikke bare det danske samfund, men generelt i hele Europa, og det er på grund af muslimsk indvandring – punktum!
Altså, den er ikke længere.
I islam ligger der antisemitisme.
Det er en del af islam, så når islam breder sig, så breder antisemitismen sig også.
Så det er simpelt hen, igen, fuldstændig forfejlet og naivt af Radikale Venstre at sige det her.
Jeg synes jo egentlig også, at fru Zenia Stampe ret klart og tydeligt sagde, hvorfor det var, at vi skal træde ud af statsborgerskabskonventionen, for hun sagde netop det her med, at den jo antyder, at man ikke skal gøre forskel.
Selvfølgelig skal vi gøre forskel.
Dem, der skal have statsborgerskab i Danmark, er udelukkende dem, der er til gavn for Danmark, og det gælder for meget få af dem, der har fået det.
Zenia Stampe (RV), 2023-11-03:
Der er jo meget klare regler for, hvem der kan få dansk statsborgerskab.
Så vil jeg gerne sige noget i forhold til antisemitisme, som jeg også tager meget alvorligt.
Jeg hørte en udsendelse, som formanden for Det Jødiske Samfund i Danmark deltog i, og han gjorde det meget klart, at den antisemitisme, der er, godt kan have rod i nogle muslimske miljøer.
Men han sagde også meget klart, at det ikke er alle danske muslimer, der er antisemitter, og at vi ikke skal tale sådan om hinanden.
Og derfor kan jeg slet ikke forstå den tone, som Dansk Folkeparti anlægger i den her sag.
Den tror jeg slet ikke er i de danske jøders interesse, for de siger nemlig det modsatte; de siger, at vi skal bygge bro, at vi skal række ud mod hinanden, og at det ikke er alle danske muslimer, der er antisemitter.
På samme måde siger de danske palæstinensere også, at det jo ikke er danske jøder, der har andel i den her konflikt, og den opfordring vil jeg gerne give videre til Dansk Folkeparti: Lad være med at bruge den her frygtelige, frygtelige tragedie til at polarisere og dæmonisere; brug den i stedet for til at bygge bro.
Det er det, verden har brug for.
Mette Thiesen (DF), 2023-11-03:
Jeg kan ikke huske, hvornår hr. Mohammad Rona kom til Danmark.
Jeg mener, at hr. Mohammad Rona sagde 1996.
Nu er jeg ikke sikker på, hvilket land hr. Mohammad Rona kommer fra.
Jeg synes jo generelt set, man skal sige nej til dem, som kommer fra det, vi kalder muslimske lande, og som vi ved er overrepræsenterede i de forkerte statistikker.
Man kan jo have et dejligt, dejligt liv i Danmark uden at få dansk statsborgerskab.
Jeg tror, jeg gik i 9. klasse der.
Andreas Karlsen (KF), 2023-11-03:
Tak for ordet, og igen tak for interessen.
Der har man jo strammet op, og vi har bl.a. presset på for, at det her kriminalitetstjek skal være en del er det her med at få statsborgerskab.
At de regler så ikke bliver efterlevet nu, gør jo så desværre, at vi må stemme gult til det her.
Så vi har jo også rykket os i forhold til at sige, at det skal være langt sværere at få statsborgerskab.
Det er ikke en ret.
Det er ikke sådan noget med, at fordi man kommer til Danmark, har man ret til at blive statsborger.
Det er noget, man skal gøre sig fortjent til.
Så bliver der spurgt lidt ind til, hvad linjen og fremtiden er i forhold til den stigende indvandring.
Så det er da en kæmpe bekymring, som jeg deler med Lars Boje Mathiesen.
Sandra Elisabeth Skalvig (LA), 2023-11-03:
Jeg synes ikke, at det, ordføreren fortæller om Liberal Alliance, er rigtigt.
Vi har indgået den her aftale sammen med regeringspartierne og sammen med Det Konservative Folkeparti, hvor vi så sent som i 2021 var med til at stramme kriterierne, lige præcis fordi vi mener, at et statsborgerskab ikke skal gives til alle.
Derudover er Liberal Alliance villig til at gå i dialog omkring at stramme kravene yderligere.
Nick Zimmermann (DF), 2023-11-03:
Det er jo bare totalt maskefald, vi ser endnu en gang.
Det er håbløst til grin, at der står en ordfører, der mener, at det er en god idé bare at uddele statsborgerskaber, til trods for den virkelighed, som danskere lever i hver evig eneste dag, nemlig med konsekvenserne af muslimsk indvandring.
Og så viser det jo også det maskefald, der er i LA, altså at man har nogle kolleger, der fører sig frem på sociale medier med, at man vil være hård på udlændingepolitikken, men når det så kommer til stykket, er man bare parat til at kaste om sig med statsborgerskaber.